**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. BALANDŽIO 27 D. SPRENDIMO NR. 5TS-1310 „DĖL PATALPOS NUOMOS“** **PAKEITIMO**

2018 m. lapkričio 13 d. Nr. 34-1521

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi bei atsižvelgdama į Lazdijų rajono savivaldybės patalpų nuomininko Norgaudo Pilvinio 2018-10-03 prašymą,Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2018 m. balandžio 27 d. sprendimą Nr. 5TS-1310 „Dėl patalpos nuomos“ ir 2.2 papunktį išdėstyti taip:

„2.2. nuomininkas už elektros energiją ir vandenį moka pagal faktinius skaitiklių parodymus, už kitas komunalines paslaugas atsiskaito bei vietinę rinkliavą už komunalinių atliekų surinkimą ir tvarkymą moka proporcingai išnuomotam plotui pagal VšĮ „Lazdijų ligoninė“ išrašytas sąskaitas;“.

2. Įpareigoti Lazdijų rajono savivaldybės administracijos direktorių papildomu susitarimu atitinkamai patikslinti 2018 m. birželio 14 d. Lazdijų rajono savivaldybės materialiojo turto nuomos sutartį Nr. 2018-06-18/37-30.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Ineta Junelienė

2018-11-07

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2018 M. BALANDŽIO 27 D. SPRENDIMO NR. 5TS-1310 „DĖL PATALPOS NUOMOS“** **PAKEITIMO PROJEKTO**

**AIŠKINAMASIS RAŠTAS**

2018 m. lapkričio 7 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. balandžio 27 d. sprendimo Nr. 5TS-1310 „Dėl patalpos nuomos“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi bei atsižvelgiant į Lazdijų rajono savivaldybės patalpos nuomininko Norgaudo Pilvinio 2018-10-03 prašymą.

Lazdijų rajono savivaldybės patalpos nuomininkas Norgaudas Pilvinis 2018-10-03 prašymu kreipėsi dėl Lazdijų rajono savivaldybės tarybos 2018 m. balandžio 27 d. sprendimo Nr. 5TS-1310 „Dėl patalpos nuomos“ 2.2 papunkčio patikslinimo, kadangi ligoninės komunalinės ir energijos sąnaudos yra kelis kartus didesnės lyginant su faktinėmis mano nuomojamos patalpos komunalinėmis ir energijos sąnaudomis, o šioje patalpoje yra įrengti elektros ir vandens skaitikliai, todėl prašo leisti mokesčius už suvartotą elektros energiją ir vandenį mokėti pagal faktinius skaitiklių parodymus (pridedama nuotraukos), už kitas komunalines paslaugas atsiskaityti bei vietinę rinkliavą už komunalinių atliekų surinkimą ir tvarkymą mokėti proporcingai išnuomotam plotui pagal VšĮ „Lazdijų ligoninė“ išrašytas sąskaitas.

Šio projekto tikslas – pakeisti Lazdijų rajono savivaldybės tarybos 2018 m. balandžio 27 d. sprendimą Nr. 5TS-1310 „Dėl patalpos nuomos“ ir 2.2 papunktį išdėstyti taip:

„2.2. nuomininkas už elektros energiją ir vandenį moka pagal faktinius skaitiklių parodymus, už kitas komunalines paslaugas atsiskaito bei vietinę rinkliavą už komunalinių atliekų surinkimą ir tvarkymą moka proporcingai išnuomotam plotui pagal VšĮ „Lazdijų ligoninė“ išrašytas sąskaitas;“.

Taip pat įpareigoti Lazdijų rajono savivaldybės administracijos direktorių papildomu susitarimu atitinkamai patikslinti 2018 m. birželio 14 d. Lazdijų rajono savivaldybės materialiojo turto nuomos sutartį Nr. 2018-06-18/37-30.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė